**Fejér Megyei Önkormányzat Közgyűlése hatáskörében eljáró**

**Fejér Megyei Közgyűlés Elnökének**

**101/2020. (VI.17.) határozata**

**a Fejér Megyei Önkormányzat és a Fejér Megyei Önkormányzati Hivatal veszélyhelyzetben alkalmazandó ügyfélfogadási rendjéről szóló 11/2020. (III.31.) elnöki határozat hatályon kívül helyezéséről**

*A* ***Kormány*** *a veszélyhelyzet kihirdetéséről szóló 40/2020. (III.11.) Korm. rendelettel, 2020. március 11. napján az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében* ***Magyarország egész területére veszélyhelyzetet hirdetett ki.***

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdésében foglalt felhatalmazás alapján, összhangban a Fejér Megyei Önkormányzat és a Fejér Megyei Önkormányzati Hivatal járványügyi veszélyhelyzet idején követendő munkarendjéről szóló Szabályzat kiadásáról szóló a Fejér Megyei Közgyűlés Elnökének és Fejér Megye Jegyzőjének 16/2020. (III. 30.) együttes utasításában foglaltakkal, a következőket rendelem el:*

A Fejér Megyei Önkormányzat és a Fejér Megyei Önkormányzati Hivatal veszélyhelyzetben alkalmazandó ügyfélfogadási rendjéről szóló 11/2020. (III. 31.) határozat a kihirdetést követő napon hatályát veszti.

**Felelős:** Dr. Molnár Krisztián a közgyűlés elnöke

Hajnalné dr. Szecsődi Zsuzsanna megyei aljegyző

**Határidő:** azonnal

**Székesfehérvár, 2020. június 17.**

**megyei jegyző jogkörében eljárva:**

**Dr. Molnár Krisztián Hajnalné dr. Szecsődi Zsuzsanna**

**a közgyűlés elnöke megyei aljegyző**